Халыклар дуслыгы йорты оештырган ярышта “Дуслык” татар командасы җиңде

	27 мартта Самараның МТЛ «Арена» универсаль комплексында «Милләтләр дуслыгы» дип аталган чираттагы милләтара спорт фестивале үткәрелде.	 Чарада татар, башкорт, казах, таҗик, чуваш, белорус, украин һәм башка милләт командалары катнашты. Фестивальне «Юллё» корея барабаннары ансамбле һәм «Алпан» кавказ биюләре ансамбле чыгышы ачып җибәрде. Спорт фестивалендә катнашучыларны өлкә спорт министры урынбасары Лидия Рогожинская, Самара өлкәсенең Халыклар дуслыгы йорты директоры урынбасары Петр Сучков сәламләделәр. Соңгысы: «Халыклар дуслыгы-2020» юбилейлы спорт фестивале узган елда нәкъ карантин алдыннан уздырылган иде. Быел без янә спорт мәйданчыгында җыелдык, һәм бу бик шәп!» - дип билгеләп үтте һәм катнашучыларны Самара өлкәсендә футбол, волейбол кебек спорт төрләре үсеше тарихына багышланган викторинада катнашырга чакырды. 
	Гөлнур МУСИНА	
Бердәмлек

	№ --- | 03.04.2021	


